|  |
| --- |
| **OŠ Col, PŠ Podkraj**  **1. razred**  Pouk na daljavo – Učna gradiva in navodila za učence  Učiteljica Katja Turk Medvešček  email: [katja.turk@guest.arnes.s](mailto:katja.turk@guest.arnes.s)  Vzgojiteljica Slavica Velikonja  Email: [slavica.velikonja1@guest.arnes.si](mailto:slavica.velikonja1@guest.arnes.si)  Določene učne vsebine si lahko pogledate na spodnjem spletnem naslovu.  <https://www.lilibi.si/> |
| **Torek , 17. 3. 2020** |
| **MAT: Zamenjam vrstni red seštevancev**  Učno vsebino smo obravnavali v šoli v petek. Učenci so na konkretnem nivoju spoznali  zakon o zamenjavi seštevancev. Danes naj vsebino ponovijo s kockami. Primer:  Postavijo 3 modre kocke in 4 rdeče kocke skupaj v vrsto. Povedo račun: 3 + 4 = 7  Nato postavljene kocke obrnejo in ponovno povedo račun: 4 + 3 = 7  Naredijo naj vsaj pet takšnih primerov na konkretnem nivoju.  Rešijo naloge:  Delovni zvezek Lili in Bine, stran 58, 59: Zamenjam vrstni red seštevancev. |
| **SLJ: Opismenjevanje – velika tiskana črka U**  Učenci so se v petek naučili novo črko. Črko so napisali v brezčrtni zvezek in vadili njen zapis. Danes naj črko vadijo še v malih zvezkih. Črka in besede so že napisane v malem zvezku. Učence opozorite na pravilen in estetski zapis črk in besed.  Rešijo naloge: Delovni zvezek za opismenjevanje, stran 34, 35. |
| **SPO IN ŠPO: Pomlad (opazovalni sprehod)**   * Na sprehodu s starši   Učenci se odpravijo na sprehod s starši in se pogovorijo o okolju, ki so ga opazovali.  Primeri vprašanj: Katere cvetlice že cvetijo? Kje so jih našli? Kakšna so drevesa? Cveti morda kakšen grm? So opazili kakšno žival?  Povedo, kakšno je vreme, kako so oblečeni, kaj so/bodo delali zunaj…   * Pomladne cvetlice   Naberejo nekaj pomladnih cvetlic in jih opazujejo, poimenujejo, naštejejo  njihove dele: cvet, steblo, list, korenika/čebulica s koreninicami/gomolj.  Cvetlice primerjajo med seboj, iščejo podobnosti in razlike.   * Zaznavanje s čutili   Pomladne cvetlice razporedimo v šopke.  Učenci opazujejo cvetlice, jih poimenujejo in zaznavajo s čutili.  Pokažemo cvetlico, npr. trobentico. Učencem naročimo, naj   * povonjajo cvet in povedo kakšen vonj ima. * otipajo list, cvet, steblo in povedo, kakšen je na otip. * gledajo cvet, list, steblo in povedo, kakšne barve je, kakšno obliko ima, kako je visok. * poslušajo zvok, ki ga slišijo, če pihnejo v cvet. * okušajo cvet trobentice in povedo, kakšen okus ima.   Učencem povemo, da ne bomo nobene cvetlice več okušali in pojasnimo zakaj ne.  Po enakem postopku s čutili zaznavamo še ostale cvetlice. |